text:
Ayera nochi na Cas di Cultura a tuma lugar dos iniciativa sumamente importante pa e bienestar di nos comunidad. Den presencia di varios dignatario incluyendo Su Excelencia Gobernador Alfonso Boekhoudt y Minister di Enseñansa, Sciencia y Desaroyo Sostenibel, CEDE Aruba hunto cu mas di 70 organisacion comunitario a tene e prome “Volunteer of the Year Award Ceremony” y a lansa e version nobo di e Guia Comunitario ‘ORG.aw’.
CEDE Aruba ta pone luz ariba e gran contribucion di boluntarismo na Aruba. Durante e apertura di e evento e directiva di CEDE Aruba y e Minister di Enseñansa, Sciencia y Desaroyo Sostenibel dr Rudy Lampe, a enfatisa cu e contribucion di boluntarionan na Aruba ta inpagabel. Sin e aporte di un cantidad grandi di boluntarionan cu ta sali for di un cantidad grandi di organisacion den varios sector, Aruba lo no por funciona.
E programa di e anochi a cuminsa cu e lansamento oficial di dos parti nobo den e plataforma di Guia Comunitario ‘ORG.aw’, esta e parti di ‘Volunteer Jobs’ y ‘Community Events’. Su Excelencia, Gobernador di Aruba hunto cu directiva di CEDE Aruba a inicia e lansamento di e bunita proyecto aki. E Guia Comunitario ‘ORG.aw’ di Aruba ta un iniciativa di CEDE Aruba y ta consisti di mas cu 240 organisacion, fundacionnan, asociacion y iniciativa cu un meta comunitario na Aruba. Cu e parti nobo di ‘ORG.aw’ tur miembro di e plataforma por publica nan trabounan boluntario y nan eventonan ariba e Guia Comunitario ‘ORG.aw.’
Despues di e lansamento a bai over na e ceremonia di e ‘Volunteer of the Year’ Awards. Mas cu 70 boluntario a wordo reconoci pa nan trabou y contribucion durante aña 2017. Cada organisacion cu ta forma parti de e Guia Comunitario ‘ORG.aw’ por a nombra un boluntario pa aña 2017. Cada boluntario y cada organisacion a risibi un premio, traha pa e Proyecto ‘Plastic Beach Party’. E premionan aki ta unico y a wordo traha entre otro dor di plastic cu a wordo colecta durante varios accion di limpiesa riba e beachnan di Aruba.
Tabata reina un ambiente sumamente positive durante e anochi. E boluntarionan di aña 2017 y nan organisacion tabata hopi contento cu e reconocimento. Varios organisacion a menciona cu e evento mester bin bek cada aña. Stichting Trampolin pa Trabou hunto cu ‘Dushi pasa Boca’ a maneha e parti di catering y CEDE Aruba tabata hopi satisfecho cu e nivel di servicio cu e clientenan di Stichting Trampolin pa Trabou a ehecuta na e invitadonan. CEDE Aruba tambe ta gradici Mariott Aruba Resort, Camacuri Residence & Apartments, Bingo Restaurant y Que Pasa Restaurant cu a contribui cu e bunita ‘doorprizes’ pa e publico di e evento.
Dobbel celebracion di CEDE Aruba
Ayera nochi na Cas di Cultura a tuma lugar dos iniciativa sumamente importante pa e bienestar di nos comunidad. Den presencia di varios dignatario incluyendo Su Excelencia Gobernador Alfonso Boekhoudt y Minister di Enseñansa, Sciencia y Desaroyo Sostenibel, CEDE Aruba hunto cu mas di 70 organisacion comunitario a tene e prome “Volunteer of the Year Award Ceremony” y a lansa e version nobo di e Guia Comunitario ‘ORG.aw’.


c: text/html

text:
Główny kurs
Niniejszy kurs zawiera sześć lekcji dla osób, które chcą wiedzieć więcej na temat natury Boga i co się dzieje z tym światem. Czy zastanawiałeś się kiedyś, czym w ogóle jest życie? Dlaczego się urodziłeś? Jak znaleźć szczęście? Jeśli tak, to te sześć lekcji będą ci bardzo pomocne.
Od wieków ludzie zadawali sobie to samo pytanie. Wielu z nich zagubiło się w czasie poszukiwania prawdy, inni jednak znaleźli na nie odpowiedź. W tej książce zapoznasz się z odpowiedziami na pytania, które cię nurtują.
Welcome to Globalreach.org!
Training Bibliko pa kada kreyente totalmente Gratis.
GLOBALreach.org tin kursonan di evangelisashon, disipulado, i training den diferente idioma totalmente gratis. E kursonan aki ta duna bon enseñansa den e Palabra di Dios i ta e base pa training biblíko den hopi pais rònt mundu.
Tur luna, kreyentenan di mas di 170 pais ta download miles di kurso. Individualnan, gruponan chikí, klasnan di “Zondag School”, skolnan di Beibel, pastornan, tur ta uza e kursonan aki. Tur e kreyentenan aki tin e mesun meta: oumentá nan propio konosementu i komprondementu di e Palabra di Dios.
Por print mayoria di e kursonan aki. P’esei nos ta enkurashá bo pa print e kantidat di kopia ku bo ke, no ta importá kuantu!
Tuma kontakto ku Global University pa kursonan den mas di 120 idioma òf pa informashon kon pa kuminsá awe mes un Sentro di Estudio pa Evangelisashon i Disipulado (SEED) na bo iglesia òf na bo kas!
Pa mas informashon, yama e School for Evangelism and Discipleship di Global University na 1-800-443-1083.

robotstxt: allowed

filter: keep


text:
ORANJESTAD - E recien lansa Bachelor of Tourism & Hospitality Management na RMIT University di Vietnam ta ofrece un oportunidad unico pa e studianteann di Aruba cu ta considerando un carera den e industria di turismo y hospitalidad. Profesor Earney Lasten, lider di e Disciplina pa e Tourism & Hospitality Management Program, a bisa cu e programa aki lo permiti e studiantenan pa forma parti di un generacion di lidernan cu por traha enfaticamente tanto den e organisacionnan internacional como local.
“Studia e Bachelor den Tourism & Hospitaly Management na RMIT Vietnam ta un via ideal si bo gusta conoce hende nobo y experimenta e desafionan nobo tur dia”, profesor Lasten a bisa. “Bo ta siña di “pensa riba pia”, mientras bo ta creando e experiencianan magico pa bo clientenan.
Como un Arubano cu a traha di cerca cu gobierno Arubano riba varios proyecto como tambe riba e creacion di Aruba Nation Park, profesor Lasten tin un mensahe pa tur studiante Arubano: “E estudio di Bachelor den Tourism & Hospitality Management na RMIT VIetnam ta habri su portanan pa e careranan excitante den industria di servicio mas importante di mundo: hotel, e aeroliñanan, e destinacionnan turistico di bo soño, hospitalidad y mucho mas”.
“E estudio aki ta destaca for di otro estudio, ya cu nos studiantenan ta beneficia di un pasantia di e industria di 12 siman den su ultimo semester. Esaki ta desaroya su habilidadnan practico, e ta yuda na compronde e rekisitonan di e mercado y ta yuda na acelera un carera exitoso.”
“E studiantenan ta desaroya tambe e habilidadnan interpersonal y e atributonan specifico enfoca riba e carera, vital pa e exito den e industria apasionante”.
RMIT Vietnam ta e principal centro Asiatico di operacion di RMIT University, e institucion terciario di tecnologia, diseño y empresarial, cu sede na Melbourne. Cu e campusnan cu ta cumpli cu e standardnan internacional den e ciudadnan grandi, manera; Ho Chi Minh y Hanoi, RMIT Vietnam ta ofrece un experiencia excepcional pa e studiantenan internacional, di estudio den extranhero y di intercambio. E studiantenan cu ta cerca di otro destinacion internacional (Singapur, Malasia, Tailandia, China, Filipinas, Laos, Cambodia, Australia, Nueva Zelanda y mucho mas).
E universidad ta ofrece e programanan empresarial, tecnologia, comunicacion, diseño y moda y ta orguyoso di ofrece un impresionante gama di actividad den e areanan di interes. Su programanan terciario ta reconoci internacionalmente y ta proporciona un enfoke global y sostenibel. E studiantenan di RMIT Vietnam ta beneficia di e vinculonan fuerte di e industria y un gama di personal academico altamente califica di tur parti di mundo.
ORANJESTAD – Servicio veterinario ta pone tur bestia cu keda laga atras na e asina yama ‘afmaakhok’ of ‘kill cage’, drumi den un forma responsabel, humano y segun standard internacional. Asina hefe di e departamento Riem vd Berg a sigura durante un conferencia di prensa dialuna atardi. E conferencia tabata uno di urgencia, den un intento pa evita cu diamars awor un grupo di persona tene un accion di protesta na e sitio. Vd Berg a purba sigura na varios momento cu ta e unico forma cu tin aworaki pa resolve e problema di sobre poblacion di bestia. E otro forma segun vd Berg, ta concientizacion pa ta un doño responsabel di bestia.
ORANJESTAD – E forma con departamento veterinario ta pone cacho y pushi drumi, ta cuestionable. Como tal un di e fundacionan cu ta rescata bestia riba caya, Crijojo Trappers ta protesta diamars atardi 5’or na e ‘popularmente’ yama Kill Cage of ‘Afmaakhok’ di veterinaire dienst na Wayaca. E meta segun e lider di proyecto Mervine Kock, ta pa concientiza nos hendenan kico ta tuma lugar eynan y pa trece cambio na e proceso cu ta pone e bestianan drumi. Asina Kock a bisa den e programa NoticiaCla LIVE riba Facebook.
ORANJESTAD - 'Debi cu Hulanda a haci dificil na ultimo ora, e acuerdo entre esnan cu a reuni diabierna pa mas di 6 ora largo, no a keda aproba'. Fuentenan na Caracas di NoticiaCla y prensa Venezolano cu tabata presente, a bisa despues di nan regreso diabierna anochi. Tabata durante e ultimo parti di e negociacion, cu Hulanda kier a trece cambio den un paragrafo, pa cual e delegacion Venezolano a bisa cu nan mester haya aprobacion na Caracas prome, ya cu e cambionan di 'ultimo ora', nan no ta autoriza pa aproba riba nan mes. Esey a pone cu mester a para e reunion y keda pendiente pa un aprobacion pa despues nan firma e concepto di acuerdo, definitivamente diahuebs awor durante un otro reunion na Aruba. Kico e cambio ta, no ta conoci. Foto ta di delegacion Venezolano durante e reunion di diabierna ultimo.
ORANJESTAD - ARUBA TOURISM AUTHORITY A FIRMA ACUERDO CU HOTEL MANAGEMENT SCHOOL MAASTRICHT ORANJESTAD – Recien, Oficina di Turismo di Aruba a firma un acuerdo cu Hotel Management School Maastricht (HMSM) un acuerdo pa asina eleva e nivel di servicio aun mas den nos sectornan di hospitalidad y turismo, den su totalidad. Esaki mas cu claro por medio di e Aruba Certification Program (ACP).HMSM, un institucion reconoci mundialmente, ta bay desaroya conhuntamente cu ACP diferente modulo di curiculo di servicio, como tambe entrena nos profesionalnan local pa asina consecuentemente sigui transmiti e conocemento aki na nos forsa laboral riba tur nivel. Pa haci esaki posibel, HMSM a bin ta haci desk research den december y awo a bishita Aruba pa combersa cu nos socionan riba diferente topico pa por identifica y compronde miho e contexto cultural, comercial y turistico di nos sociedad. Consecuentemente lo crea y incorpora un standard di calidad den nos servicio cu ta den linia internacional y di es manera aki lo desaroya un programa conforme necesidadnan den nos mercado y bao di nos hendenan. Mediante e acuerdo aki, Aruba Certification Program lo conta cu manualnan di entrenamento y materialnan relevante pa e curso, entrenamento di nan personal y un curiculo di servicio. Introducion di e cursonan nobo lo tuma luga den e luna di maart / april proximo. Esaki ta nifica cu banda di e programa actual, pronto ACP lo expande locual ta ofrece na cursonan y lo ahusta e programa actual asina tumando e oportunidad pa update un cu e otro. Expansion di e cursonan ta wordo desaroyo a base di feedback cu a ricibi e siman aki. Hotel Management School Maastricht ta forma parti di e ZUYD University of Applied Sciences na Hulanda. E ta consisti di tres departamento cu ta: e scol mes cu tin mas di 65 aña di trayectoria educacional, produciendo rond di 250 hoben profesional pa aña, hobennan cu ta wordo selecta pa forma parti di e skol; e Teaching Hotel Chateau Bethlehem reconoci internacionalmente como un centro di aprendisahe y desaroyo maneha door di studiantenan; y e HMSM Hospitality Consultancy cu ta un grupo di profesionalnan cualifica cu ta conecta e conocemento di HMSM cu e mundo di hospitalidad internacionalmente. E ultimo aki ta esun encarga pa desaroya e programa pa Aruba Certification Program. Aruba Certification Program a wordo crea na 2011 cu e proposito pa eleva e nivel di servicio. Awe orguyosamente ACP a logra certifica alrededor di 4000 particpante . Oficina di Turismo y ACP a haya den Hotel Management School Maastricht un socio cu cual ta desaroya e componente specifico di servicio den e programa existente y cu cual lo amplia e oferta di cursonan bao di ACP. E desaroyo aki ta den linea cu e plan ‘Cu Mira Pa Futuro’, unda ta delinea tambe e necesidad di enfoca riba mehoracion di e servicio cu nos ta brinda nos bishitantenan en general.
ORANJESTAD - Un delegacion Venezolano a yega Aruba diabierna atardi como parti di e reunion pa resolve e impasse cu tin entre Venezuela y islanan ABC. Fuera di e yegada di e delegacion, tin tambe representante di Hulanda y Corsou. Keda pendiente pa e resultado di e reunion. Manera NoticiaCla a raporta caba, diabierna mainta Venezuela a informa cu a prolonga e medida contra islanan ABC. Pero siman pasa cu e presidente Venezolano a sorprende tur e islanan y Hulanda cu e desicion pa cera frontera cu islanan ABC pa motibo di contrabanda entre e islanan y Venezuela. A duna e islanan 3 dia pa resolve e problema, pero esaki no a logra. A prolonga esaki pa tres dia pa diabierna atrobe cu 3 dia.
ORANJESTAD – Directora di departamento di impuesto Luenne Gomez Pieters a entrega keho oficial na recherche awe merdia. E keho ta basa riba un post riba Facebook cu lo a duplica un sticker di motorrijtuigbelasting. A actua mesora y a haci keho na polis. A mustra cu no por duplica esaki y e ta bira illegal. Cu e entrega di keho aki, departamento di impuesto kier a manda un señal hopi cla cu no ta tolera nada di esaki. “Nos ta haci keho di cualkier keho di algo (asina) cu sosode” Gomez a bisa. E post en particular ta e sticker di e color fuxia. A duna e oferta pa bende e sticker aki pa 100 florin, cu ta duna e indole cu bo ta haci negoshi cu un documento oficial di departamento di impuesto. Tin e team di control y tambe di FIOT cu ta haci investigacion riba tereno di cualkier asunto di falsificacion manera nummerplaat, aangifte di belasting of cualkier otro cos asina. Ta prohibi pa ley pa reproduci algo asina den un forma illegal. E keho oficial a keda entrega awe merdia.


text:
E lunanan di mei, juni, juli y augustus ta tradicionalmente esunnan mas calor di aña cu temperatura cu por yega 33 grado Celsius of hasta mas. Tin aumento di riesgo pa haya golpi di calor, miho conoci como “zonnesteek” of “heatstroke” ta ora e curpa keda pa un tempo largo den calor, p. e. ora un hende grandi keda den un luga calor sin fan of airco.
Tambe ora e temperatura di curpa subi, esta door di “zonnebad” of exposicion na solo pa largo tempo. Dr. Wilmer Salazar, consehero medico di Departamento di Salud Publico (DVG) ta subraya cu e medidanan di prevencion ta sumamente necesario, particularmente pa muchanan bou di 4 aña, personanan di 65+, personanan cu tin cierto enfermedad cronico y pa esunnan cu ta traha of practica algun deporte den solo durante di dia.
“Durante e dianan aki di calor of ora keda den solo pa un tempo largo, tur hende ta soda mas, e curpa ta perde mas likido cu normal y esaki por tin como consecuencia cu e persona no ta sinti bon. Ora ta papia di no sinti bon”, segun dr. Salazar, “esaki ta referi for di un dolor di cabes leve te na cay flauw debi na un condicion severo di calor. Den e dianan di calor un persona ta core mas riesgo pa haya un ataca di curason of stroke.”
E factornan di riesgo pa haya golpi di calor of cu temperatura di curpa ta subi ta varios manera:
Edad: baby y mucha bou di 4 aña di edad, adulto mayor di 65 aña di edad;
Practica deporte durante di ora di mas calor (merdia), p. e. hunga den solo, core bais, tene careda of cana den solo;
Exposicion na solo p. e. bay lama pa oranan largo of drumi band’i lama pa haya un color bruin, of traha den solo pa basta rato;
Persona cu ta tuma remedi pa presion halto, anti psicotico of anti depresiva;
Persona cu tin malesa cronico di curason, pulmon y/of obesidad.
Dr. Salazar a sigui elabora cu e sintomanan ta depende di e edad di e persona y duracion di exposicion na solo of calor, tambe di e otrofactornan di riesgo ya menciona.
E sintomanan ta:
Debilidad;
Dolor di cabes y cabes ta draai;
Curason ta bati lihe;
Halamenti di rosea hopi lihe;
Cuero ta bira cora y ta sinti cayente;
Tin hopi sed;
A stop di soda;
Cram di musculo y dolor.
Calor extremo den forma di golpi di calor ademas di e sintomanan ya menciona por causa otro sintoma tambe manera desorientacion, falta di coordinacion, por cay flauw, sinti ansiamento, halucinacion y perdida di conocemento.
Ora presenta golpi di calor of cu temperatura di curpa a subi, mester busca asistencia medico mesora mientras ta:
Tene e persona trankilo y den un luga fresco;
Baha e temperatura di curpa door di los paña na su curpa, fria e curpa cu un serbete of paña muha cu awa friu of di cranchi, pone ijs den forma di icepack bou di brasa, na nek, lomba, riba stoma y meimei di e pianan;
Lag’e bebe awa no mucho friu si e persona ta consciente;
Laga e persona drumi plat y hisa su pianan;
No duna ningun remedi pa baha keintura.
Pa mas informacion por tuma contacto cu Departamento di Salud Publico na telefon 5224200 tambe por subi riba Facebook di DVG Aruba.


text:
Minister Paul Croes a inicia e programa ‘Ban Traha’ na januari 2014 caminda tabatin 2.912 persona riba onderstand.
For di e momento ey a inicia un proceso pa sondea personanan cu por y kier traha p’asina yuda nan den e proceso pa haya un empleo.
Minister Paul Croes tin e grato placer di anuncia cu den 3 aña a logra reduci e cantidad cu 444 persona reintegrando nan den mercado laboral.
Esaki tambe ta nifica un reduccion den e suma di bijstand riba presupuesto nacional di mas cu 4 miyon florin. Cu e reduccion aki ta inverti bek asina den programanan social.
Esnan cu a haya un trabou automaticamente a bay dilanti den nan entrada.
Meta di Minister di Asunto Social y Labor drs. Paul Croes ta pa logra un reduccion di 500 persona asina reintegrando nan den e mercado laboral.
E control riba esnan cu ta cobra bijstand, pero cu ta traha tambe, a wordo reenforsa. Pa januari 2017 e cantidad di personanan cu ta hayando e apoyo financiero for di Gobierno a logra baha te na 2.466, reduciendo e cantidad cu 444 persona.


text:
Fin di siman Prome Minister Mike Eman a bishita area di Bushiri Hotel, despues cu el a anuncia e desicion cu a tuma den Conseho di Minister siman pasa.
E decision ta ensera cu cu ta kita e edificio y destina e sitio aki como un area pa recreacion publico y un beach cu aceso pa publico.
Durante e bishita cu Prome Minister Eman a haci na loke tabata un tempo Bushiri Hotel, el a wordo acompaña pa, e.o., arkitecto Rafy Kock. Segun Eman, a scoge e hoben arkitecto pa diseña e espacio publico nobo aki pa pueblo di Aruba.
Eman a splica di ta contento di por tin ingeniero Kock den e proyecto aki, pa motibo cu tin un bon experiencia di su trabou.
Den pasado e hoben arkitecto aki a diseña Linear Park, cu a resulta den un proyecto espectacular pa recreacion publico pa pueblo.
“Y ainda nos ta desaroyando Linear Park como espacio publico,” Prome Minister Eman a splica, mustrando riba e ekiponan pa ehercicio cu ta instalando riba henter Linear Park.
Prome Minister Mike Eman a splica cu, tempo e Gobierno anterior a destina un di e ultimo pida beach publico pa construccion di Ritz Carlton, nos no tabata contento.
“Un Ritz Carlton ta un joya pa Aruba, pero e mester a re-emplasa un hotel existente y no tuma un di e ultimo beachnan publico,” Eman a enfatisa, “pero esey ta historia y awor nos tin e oportunidad di corigi e eror di e Gobierno anterior, dunando pueblo un area bek cu tabata hotel y debolbe como un beach publico.”
Prome Minister a splica cu e area ta bay bira un area similar na Arashi y Linear Park. Un beach cu aceso publico, pero cu ta inclui aspectonan di recreacion y un diseño atractivo pa henter famia.
El a sigui splica cu ta pensando riba areanan pa deporte den aire liber. Aki por pensa riba facilidadnan deportivo.
E idea principal ta cu e ta bira un lugar di recreo pa henter famia, di chikito te grandi y den aire liber. Hunto cu arkitecto Kock, sr. Eman a splica, cu ta explorando tambe e posibilidad pa inclui un ‘skate park’.
Minister President Mike Eman a bisa cu Gobierno kier realisa e proyecto aki cu contribucion boluntario di pueblo.
“Manera nos a rescata Bestuurskantoor den nos prome luna di gobernacion. E tempo ey Aruba a bin hunto di un manera boluntario pa salba un patrimonio historico y di pueblo henter. Mescos nos t’ey haci aki.
“Hopi t’esnan cu a y ta acercando Prome Minister Eman caba cu idea riba nombernan historico di e diferente partinan di e costa na altura di Bushiri, manera “Mambo Beach” y otronan. Hopi kier duna contribucion den forma di e mata pa planta n’e sitio, yuda cu e areanan di recreacion y deporte na e sitio.
“N’e sitio mes tin hopi mata cu nos ta bay percura pa salba y duna un chens nobo pa sigui crece como parti di e parke.”
E area tin ainda hopi mata di druif cu ta bastante afecta pa falta di cuido, tambe matanan di coco, pero cu tambe mester atencion rapido.
“Nos lo cuminsa di biaha. Tin un entusiasmo grandi pa cu e decision aki,” Minister President Mike Eman a splica, claramente entusiasma cu e apoyo cu e y su Gabinete ta haya p’e decision di haci Bushiri un area publico cu aceso liber pa lama, cu acomodacionnan pa deporte y recreo pa tur famia na Aruba.


text:
Diabierna anochi dos hoben Arubiano cu talento excepcional lo lansa nan prome produccion internacional hunto for di centro di Oranjestad pa mundo henter! E produccion aki, cu ta wordo lansa den un evento cuminsando pa 9’or di anochi na Local Store, ta conta cu participacion di MC Roga pa loke ta e “vocals”. Esaki ta “history in the making” pa un di nos DJnan local cu mas ta destaca! Eldrick Boekhoudt (Nutzbeatz), naci na Aruba, a crece y bira e DJ di musica electronico mas grandi den Caribe Hulandes, cu varios presentacion haci den paisnan Latino Americano (specialmente Venezuela), na Merca, Corsou, Chile, Boneiro, y mas. Na aña 2013 el a firma cu Dirty Dutch y awor ta forma parti integral di e grupo aki, haciendo presentacion den region Latino Americano. Ya caba el a toca cu DJ nan grandi manera DJ Chuckie, Sunnery James, Ryan Marciano, Nero, Erick Morillo, Hardwell, Fatboy Slim, Dimitri Vegas, Sidney Samson, Afrojack, Shermanology, Nicky Romero y asina por sigui menciona. Tambe el a toca entre algun di e grandinan di musica electronico na Mystery Land na Chile y Electric Festival na Aruba, entre otro. E aña aki ta priminti di bira un otro aña espectacular, unda cu pa su prome produccion internacional Nutzbeatz a traha hunto cu SMB (Stefan Bartels Daal) y MC Roga (Rogier Kock) pa presenta: Let’s Get Nutz. Stefan Bartels-Daal (SMB) aña pasa a añadi “electronic dance music” na su repertorio di produccion y a produci diferente track, pero tambe a DJ na diferente evento manera Renaissance Resort Day of Discovery 2013, Electric Festival na Aruba y varios club na Aruba. SMB ta conoci pa su produccionnan di musica “zouk” y di carnaval, cu el a produci pa diferente artista conoci na Aruba y na Hulanda. Den e mundo di DJ, pa haya acogida y reconocimento riba nivel internacional ta esencial pa presenta produccionnan original y cu “Let’s Get Nutz”, Nutzbeatz, SMB y MC Roga ta tuma e siguiente paso den nan trayectorio musical. E “lineup” pa e launching di diabierna anochi, cuminsando pa 9’or ta: Yeimy, Stickysoundz, DJ Myron Kelly, Karixon y special guest DJ for di Hulanda Fellow, ademas di Nutzbeatz. Nutzbeatz ta manda palabra di gradicimento na su famia, Nutzcrew, na su amigonan, e team di I Love Muzika – Maurice y Karim Neme, Theo Sanders, Darren van Ommeren y Davina Mansur, y Dirty Dutch – DJ Chuckie, Ryan Narain y Toine van der Donk pa nan confiansa. Tambe ta gradici tur nan patrocinadonan, e main sponsor di Nutzbeatz cual ta SETAR NV i ademas colaboradornan Local Store, I Love Aruba, The Tropical Bottling Company, Aruba Bank, Aruba Tourism Authority, Gobierno di Aruba, AAA NV, Romar Trading, Tera Group – Patrick Paskel, Elite Productions specialmente na Krish Mahtani, Bang Aruba, Ritmo Radio Show (Dj Yeimy) , Mc Samil, tur DJ local y radio locutornan di e diferente stacionnan di radio aki na Aruba i internationalmente. E gradicimento di mas grandi ta bay pa nos FANSNAN cu di comienso ta support i apoya nos, cual ta duna nos e animo pa sigi pa dilanti.
ELITE PRODUCTIONS ARUBA A ESTRENA “THE DOME” PA TENE EVENTONAN UNICO!
December 8, 2017 0
Inscripcion a habri pae di 4er Aquathlon Escolar organisa pa IBiSA
November 21, 2017 0
Muchanan di Sonrisa a pasa un atardi dibertido cu Rotaract Club of Aruba
November 21, 2017 0


text:
Asina staatssecretaris Raymond Knops a reacciona den direccion di premier di Aruba, Evelyne Wever Croes. Politica populista por wordo haci ora cu bo ta sinta den un stoel como Parlamentario of ora bo ta un politico pafo di Parlamento. E no ta haci nada otro cu crea simpatia mei-mei di e pueblo na bo fabor como politico y bo lo por midi esaki bek ora cu e resultadonan di electoral individual ta wordo publica.
Di otro banda, ora cu bo ta sinta den e stoel como ehecutivo, esta como Minister den e caso aki, bo rol ta cambia por completo. Bo mester ta hopi diplomatico cu bo expresion haci, vooral ora cu bo haci un expresion riba un problematica cu ta toca otro paisnan tambe cu no ta unicamente esun di bo. E premier di Aruba sra Evelyn Wever Croes a haci un expresion entorno di e problematica cu tin cu pais bisiña Venezuela cual a cay den masha mal tera tanto na Venezuela mes, como tambe cerca di gobierno Hulandes. Ta spera di un hefe of cabes di un pais, cu e ta comporta su mes cu tur decencia, protocol, inteligencia y di e forma mas diplomatico.
Despues di e declaracion haci di parti di sra Wever Croes, hopi a cuestiona esaki. Pesey e no ta nada straño tampoco pa pa wak diferente reaccion internacionalmente desaprobando e reaccion di premier sra Wever Croes, poniendo di e forma aki Aruba den un luz negativo.
Pa staatssecretaris Raymond Knops esaki ta inaceptabel y a pronuncia esaki tambe. Mientras tanto prensa a trata via coleganan di prensa na Hulanda pa haya reaccion di e minister di buitenlandsezaken sr drs. Halbe Zijlsta y tambe di e minister van defensie sra drs. Ank Bijleveld, riba henter e situacion aki, pero ainda esaki no a resulta. Loke cu si nos a haya tende ta, cu tin un solo linea di comunicacion cu Conseho di Minister di Reino a fiha y cu a duna instruccion cla y raspa na Gobierno di Aruba y Corsou via nan respectivo representantenan, cu nan no ta autorisa pa duna niun comentario mas riba e topico aki. E comentario di Prome Minister di Aruba Evelyne Wever Croes cu Boneiro tin suficiente espacio pa ricibi e Venezolanonan ilegal na Aruba, ta “onhandig”. Esaki ta e pensamento di Secretario di Estado Raymond Knops di Relacionnan di Reino. “E cos ey no ta mustrami un bon idea. E no ta e miho solucion pa schuif e problema pa un otro caminda.,” segun Knops na final di su bishita di trabou na Boneiro. “Tin un problema hopi grandi cu a cay riba nos tur. E ora bo mester mira con bo ta solucion’e di un bon forma y no door di bisa “nos ta pasa e hendenan aki over pa Boneiro”. Encuanto e blokeo di trafico maritimo y aereo di Venezuela pa e islanan ABC, cu diamars a wordo prolonga door di Gobierno di Nicolas Maduro, mientrastanto tin contacto riba nivel di ambtenaar, segun Knops. E Secretario di Estado no ta di acuerdo cu e critica riba e reaccion Hulandes; segun entre otro e lider di D-66 Alexander Pechtold e cuestion aki lo causa mas polemica na Europa. “E no ta bay riba con bo ta reacciona, pero con bo ta soluciona e problema.”
REUNION
Diabierna awor lo tin un reunion top na Aruba entre Venezuela, Aruba, Corsou y Hulanda. Knops ta spera cu despues di esaki e trafico comercial por wordo reanuda. Esey lo ta di importancia pa Venezuela mes tambe.


text:
ORANJESTAD (AAN): Den Driemasterstraat Polis a wordo manda pura pa un accidente cu hende herida. Na yegada a topa dos auto cu daño material. E auto blauw maneha pa un dama a causa e accidente.
E señora tabata cu un yiu den e auto pero ningun di dos a sufri daño. E auto blanco tabata bayendo nort y na dado momento esun blauw a medio sali. E dama no a mira e auto blanco ta bin. El a pidi disculpa tambe na esnan cu a sufri daño.
Door di e impacto e chauffeur di e auto blanco a perde control. El a bay dal den un cura di cas y despues keda para mey mey di caminda. Ambos persona den e auto blanco a keda herida. Cu ambulance nan a wordo hiba hospital.
Den e auto blanco tabata tin un dama na banda cu a haya golpi na cabez y tabata sangra. E homber na stuur a haya sla na pecho. No ta conoci si nan tabata tin seatbelt bisti.